Parnassiinae er en gruppe med store sommerfugler med store og ganske skjøre vinger. Bakvingene er avrundet i bakkanten og mangler stjerten slik som i søstergruppen Papilioninae. Innsiden av bakvingene, mot kroppen, er innoverbøyd fordi vingeribben 3A mangler. Vingene er vanligvis hvite eller lysgule med svarte og/eller røde flekker, gjerne ganske tynt skjellkledte.